CELEX: 62020TN0485
Language: sk
Date: 2020-08-05 00:00:00
Title: Vec T-485/20: Žaloba podaná 5. augusta 2020 – Junqueras i Vies/Parlament

14.9.2020   
            
            
               SK
            
            
               Úradný vestník Európskej únie
            
            
               C 304/25
            
         
      Žaloba podaná 5. augusta 2020 – Junqueras i Vies/Parlament
      (Vec T-485/20)
      (2020/C 304/30)
      Jazyk konania: španielčina
      
         Účastníci konania
      
      
         Žalobca: Oriol Junqueras i Vies (Sant Joan de Vilatorrada, Španielsko) (v zastúpení: A. Van den Eynde Adroer, advokát)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd zrušil rozhodnutie Európskeho parlamentu (Generálne riaditeľstvo pre financie – Riaditeľstvo pre finančné a sociálne nároky poslancov) oznámené listom pána Didiera KLETHI zo 7. mája 2020, podľa ktorého príspevky európskeho poslanca Oriola Junquerasa i Viasa budú vyplatené len za obdobie od 25. septembra 2019 do 2. januára 2020 v súlade s článkom 10 Štatútu poslancov Európskeho parlamentu a uložil žalovanému povinnosť nahradiť trovy konania.
      
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení rozsudku z 19. decembra 2019, Junqueras Vies (C-502/19, EU:C:2019:1115) v rozsahu, v akom uznáva, že pán Junqeras mal funkciu poslanca Európskeho parlamentu od 13. júna 2019, takže podľa uvedeného rozsudku sa neoveruje dôvod nezlučiteľnosti stanovený v článku 7 ods. 2 aktu z roku 1976 o priamych a všeobecných voľbách poslancov Európskeho parlamentu (Ú. v. ES L 278, 1976, s. 5).
               
            
                  2.
               
               
                  Druhý žalobný dôvod je založený na potrebe použiť v prejednávanej veci neformalistický výklad článku 7 ods. 2 aktu z roku 1976 o priamych a všeobecných voľbách poslancov Európskeho parlamentu, keďže vzhľadom na nečinnosť Parlamentu, pokiaľ ide o ochranu imunity pána Junquerasa, mu bolo proti jeho vôli fakticky a fyzicky bránené v tom, aby odstúpil od funkcie poslanca Congreso de los Diputados (Snemovňa poslancov, Španielsko) a plne vykonával svoj mandát poslanca Európskeho parlamentu.
               
            
                  3.
               
               
                  Tretí žalobný dôvod je založený na potrebe použiť v prejednávanej veci vecný a nie formálny výklad článku 7 ods. 2 aktu z roku 1976 o priamych a všeobecných voľbách poslancov Európskeho parlamentu v rozsahu, v akom nie sú splnené vecné podmienky dôvodu nezlučiteľnosti, keďže pán Junqueras sa po celé obdobie snažil odstúpiť z funkcie poslanca Congreso de los Diputados (Snemovňa poslancov, Španielsko), a boli mu pozastavené všetky nároky a príspevky súvisiace s týmto mandátom, a ďalej proti svojej vôli mal naďalej tento mandát, pretože sa mu fakticky a fyzicky bránilo v tom, aby sa ho vzdal na účely úplného vykonávania svojho mandátu poslanca Európskeho parlamentu.